30/05/2024

**Pasākumi bezdarbniekiem, darba meklētājiem un**

**bezdarba riskam pakļautām personām**

|  |  |  |
| --- | --- | --- |
| **Pasākuma nosaukums** | **Pasākuma mērķis un saturs** | **Mērķa grupa** |
| **Konsultācijas un darba meklēšanas atbalsts** |
| **Darba meklēšanas atbalsta pasākumi** | **Mērķis** – bezdarbnieka individuālā darba meklēšanas plāna izstrāde, bezdarbnieka profilēšana (klasifikācija secīgai iesaistei aktīvajos nodarbinātības pasākumos), piemērota darba noteikšana, informēšana par darba meklēšanas metodēm, darba meklēšanas pienākuma izpildes pārbaude.<https://www.nva.gov.lv/lv/darba-meklesanas-atbalsts> | Visireģistrētie bezdarbnieki. |
| **Informatīvās dienas** | **Mērķis** – sniegt bezdarbniekiem, darba meklētājiem un bezdarba riska pakļautām personām informāciju par pieejamo pakalpojumu klāstu, atbalstu darba meklēšanā un e-apmācību. Informatīvās dienas notiek visās NVA filiālēs vismaz reizi mēnesī. Informatīvajā dienā NVA sniedz informāciju par bezdarbnieka statusu, tiesībām un pienākumiem; sadarbību ar NVA darba meklēšanas procesā; individuālo darba meklēšanas plānu; NVA pakalpojumiem bezdarbniekiem, darba meklētājiem un bezdarba riska pakļautām personām; darba meklēšanas iespējām; CV un motivācijas vēstules izveidošanu; sagatavošanos darba intervijai; darba meklēšanu Eiropas Savienībā/Eiropas Ekonomikas Zonā. NVA Informatīvajās dienās ir iespēja saņemt informāciju no citām valsts un nevalstiskajām organizācijām, jo NVA aicina piedalīties pārstāvjus no Valsts darba inspekcijas, Valsts Sociālās apdrošināšanas aģentūras, nevalstiskajām organizācijām, kā arī darba devējus u.c.<https://www.nva.gov.lv/lv/informativas-dienas> | Bezdarbnieki, darba meklētāji, bezdarba riskam pakļautās personas. |
| **Darba informācijas kabineti** | **Mērķis** – sniegt konsultācijas iedzīvotājiem, kuri aktīvi meklē darbu. Apmeklējot darba informācijas kabinetus (DIK), iedzīvotājiem nav nepieciešams reģistrēties NVA. DIK ir pieejama informācija par vakancēm, speciālistu konsultācijas nodarbinātības jautājumos, kā arī darba meklētājiem aktuālo dokumentu paraugi (CV, pieteikuma vēstules u.c.). DIK valda neformāla, taču profesionāla atmosfēra, kas rosina cilvēku aktīvākai darba meklēšanai. DIK ir izveidoti lielākajās Latvijas pilsētās ar aktīvāko darba tirgu. DIK ir iemantojuši popularitāti arī no darba devēju puses. Te tiek rīkotas tikšanās ar potenciālajiem darba ņēmējiem, kā arī tiek veiktas potenciālo darbinieku atlases. DIK ir piemērs aktīva dialoga veidošanai starp darba ņēmēju un darba devēju.<https://www.nva.gov.lv/lv/informacijas-kabineti> | Reģistrētie bezdarbnieki, citi darba meklētāji, darba devēji.  |
| **Karjeras konsultācijas** | **Mērķis** – sniegt individuālas un grupu konsultācijas, arī psiholoģisku atbalstu un ieteikumus turpmākās profesionālās karjeras plānošanai un darba pieteikuma dokumentu sagatavošanai (CV, motivācijas vēstule), izpratnes veidošanai par darba tirgus pieprasījumu un tendencēm, palīdzību par darba meklēšanas efektīvākajiem veidiem atbilstoši konkrēta indivīda profilam, sagatavošanos darba intervijai u.c.<https://www.nva.gov.lv/lv/karjeras-konsultacijas> | Visi reģistrētie bezdarbnieki, nodarbinātas personas, skolēni, jaunieši u.c. |
| **Profesionālās piemērotības noteikšana** | **Mērķis** – veicināt bezdarbnieku ar invaliditāti iekļaušanos sabiedrībā un iekārtošanos pastāvīgā darbā, nodrošinot profesionālās piemērotības noteikšanu, sniedzot ieteikumus par bezdarbniekam piemērotu darbu, kā arī ar to saistītajiem aktīvajiem nodarbinātības pasākumiem atbilstoši bezdarbnieka veselības stāvoklim. Pasākumu NVA klientiem nodrošina Sociālās integrācijas valsts aģentūra.<https://www.nva.gov.lv/lv/profesionalas-piemerotibas-noteiksana> | Bezdarbnieki ar invaliditāti. |
| **Individuālas psihologa konsultācijas** | **Mērķis** – veicināt bezdarbnieku iekļaušanos sabiedrībā un iekārtošanos pastāvīgā darbā. Individuālas psihologa konsultācijas var saņemt NVA reģistrētas persona, kurai piešķirts bezdarbnieka statuss. Individuālo konsultāciju laikā bezdarbnieks saņem emocionālo un psiholoģisko atbalstu, kā arī ieteikumus ar vēlamajiem NVA pakalpojumiem. <https://www.nva.gov.lv/lv/individualas-psihologa-konsultacijas> | Visireģistrētie bezdarbnieki. |
| **Atkarības problēmu ārstēšana** | **Mērķis** – veicināt bezdarbnieku iekļaušanos sabiedrībā un iekārtošanos pastāvīgā darbā vai piemērotās apmācībās, mazinot sociālās atstumtības riskus. Bezdarbnieki atbilstoši narkologa atzinumam (alkohola, narkotisko vai psihotropo vielu vai uzvedības procesu atkarība) var piedalīties Minesotas 12 soļu programma vai saņemt emocionālā stresa terapiju.NVA reģistrētām personām, kurām piešķirts bezdarbnieka statuss un kurām iespējama alkohola, narkotisko, psihotropo vielu vai uzvedības procesu atkarība, bet nav saņemts narkologa atzinums, iespējams saņemt atbalstu narkologa atzinuma saņemšanai.<https://www.nva.gov.lv/lv/bezdarbniekiem-ar-atkaribas-problemam> | Bezdarbnieki ar atkarību problēmām. |
| **Nodarbinātības atbalsta centrs personām ar invaliditāti** | **Mērķis** – sniegt kompleksu atbalstu personu ar invaliditāti iekļaujošai nodarbinātībai.Atbalsts bezdarbniekiem, darba meklētājiem un bezdarba riskam pakļautām (nodarbinātām) personām atbilstoši funkcionālo traucējumu veidam gan klātienē, gan attālināti (informatīvais tālrunis, citi saziņas veidi). Centrā personām ar invaliditāti tiek sniegtas konsultācijas, nodrošināts individuāls atbalsts, kā arī tiek īstenoti mentoringa pasākumi personu ar invaliditāti veiksmīgākai iekļaušanai darba tirgū, tai skaitā, personām ar garīga rakstura traucējumiem. Mentora uzdevums ir motivēt un palīdzēt personai darba meklēšanā un komunikācijā ar darba devēju, integrēties darba vietā (līdzdalība pārrunās ar darba devēju, atbalsta sniegšana darba vadītāja norādīto darba uzdevumu apguvē un izpildē, komunikācijas un saskarsmes veidošana ar darba devēju, darba vadītāju un kolēģiem, psiholoģiska un motivējoša atbalsta sniegšana), ievērot darba kārtības noteikumus un darba pienākumus. Tāpat centrs sniedz arī konsultācijas darba devējiem par bezdarbnieku un bezdarba riskam pakļauto personu ar invaliditāti nodarbināšanas specifiku atbilstoši funkcionālo traucējumu veidam, kā arī sniedz padomus citos jautājumos, kas ir saistīti ar personu ar invaliditāti nodarbināšanu, piemēram, arī gadījumos, kad subsidētās darba vietas finansējuma periods no NVA puses jau beidzies, bet darba attiecības pie darba devēja turpinās, lai tādējādi sekmētu personu ar invaliditāti ilgtspējīgāku nodarbinātību. Tāpat NVA klientiem ar invaliditāti nodrošina: ergoterapeita pakalpojumu (pakalpojums pieejams bezdarbniekiem ar invaliditāti pirms darba tiesisko attiecību vai apmācību uzsākšanas, lai izvērtētu darba vai mācību vietas piemērotību. Ergoterapeits pēc darba vai mācību vietas novērtēšanas iesniedz NVA rakstisku atzinumu par darba vai mācību vietas atbilstību klienta ar invaliditāti nodarbināšanai vai apmācībai un darba vai mācību vietas pielāgošanai nepieciešamajiem tehniskajiem palīglīdzekļiem atbilstoši minētā klienta funkcionālā traucējuma veidam un pakāpei); surdotulka pakalpojumu (pakalpojums pieejams klientiem ar dzirdes traucējumiem izglītības programmu apguvei un saskarsmes nodrošināšanai ar citām fiziskajām un juridiskajām personām visu NVA īstenoto aktīvo nodarbinātības pasākumu un preventīvo bezdarba samazināšanas pasākumu ietvaros); atbalsta personas pakalpojumu (pakalpojums pieejams klientiem ar garīga rakstura traucējumiem. Atbalsta persona palīdz integrēties darba vietā, piedaloties pārrunās ar darba devēju, sniedzot atbalstu darba vadītāja norādīto darba uzdevumu apguvē un izpildē, palīdzot komunikācijā ar darba devēju, darba vadītāju un kolēģiem, izskaidrojot darba kārtības noteikumus un darba pienākumus, sniedzot psiholoģisku un motivējošu atbalstu).<https://www.nva.gov.lv/lv/nodarbinatibas-atbalsta-centrs-personam-ar-invaliditati>  | Bezdarbnieki, nodarbinātie ar invaliditāti. Darba devēji. |
| **Prasmju pilnveides pasākumi** |
| **Darba tirgū nepieciešamo pamatprasmju apguve****(Konkurētspējas paaugstināšanas pasākumi)** | **Mērķis** – veicināt bezdarbnieku, darba meklētāju un bezdarba riskam pakļauto personu konkurētspēju darba tirgū, iesaistot grupu nodarbībās darba meklēšanas metožu, darba tirgum nepieciešamo pamatprasmju un iemaņu apguvei (piemēram, CV sagatavošana, sagatavošanās darba intervijai pie darba devēja u.c.), kā arī veselības veicināšanas pamatprincipu apguvei. Pieejami tādi e-apmācības kursi kā “Mana nauda šodien un rīt. Finanšu pratība”, “Motivācijas vēstules sagatavošana un sagatavošanās darba intervijai”, “Kā veidot efektīvu darba meklēšanas stratēģiju”. <https://www.nva.gov.lv/lv/konkuretspejas-paaugstinasanas-pasakumi-kpp> | Bezdarbnieki, darba meklētāji, bezdarba riskam pakļautās personas (nodarbinātie). |
| **Mācības tiešsaistes kursu platformās****(Nākotnes prasmju iniciatīva)** | **Mērķis** – veicināt bezdarbnieku, darba meklētāju un bezdarba riskam pakļauto personu konkurētspēju darba tirgū, sniedzot iespēju apgūt darba tirgū aktuālās prasmes starptautiski atzītās tiešsaistes kursu platformās. Mācības “Coursera” platformā un “Google” atbalstītajās programmās tiek nodrošinātas bez maksas, savukārt citās tiešsaistes platformās izdevumi tiek kompensēti par pabeigtu apmācību, bet ne vairāk kā 500 eiro vērtībā divu gadu periodā. Mācību jomas: Uzņēmējdarbība (“Business”); Datorzinības (“Computer science”); Datu zinātne (“Data science”); Informāciju tehnoloģijas (“Information Technology”); Profesionālās ievirzes svešvalodu apguve (“Language Learning”); Pārvaldība ("Management"). Caurviju prasmju atbalstāmie mācību virzieni: komunikācija un sadarbība darba vidē (piemēram, emocionālā inteliģence; efektīva konfliktu risināšana; atbalstoša sadarbība komandā; publiskā runa; tīklošanās); mācīšanās spējas un metodes (piemēram, pašvadīta mācīšanās; iegūto zināšanu izmantošana praksē; savstarpējā mācīšanās); pašorganizēšanās un laika menedžments (piemēram, personīgo resursu efektīva izmantošana rezultatīvai darba dienai; stresa noturība); radošums un inovācijas profesionālajā vidē (piemēram, dizaina domāšana, kreativitāte biznesa vidē). Mācības var sastāvēt no vienas vai vairākām mācību jomām. Piemēram, digitālo prasmju apguve var tikt papildināta ar tādām prasmēm kā biznesa komunikācija (caurviju prasmes) un inovāciju projektu vadība un digitālā transformācija uzņēmumos (pārvaldības prasmes).<https://www.nva.gov.lv/lv/atbalsts-programmu-apguvei-atverto-tiessaistes-kursu-platformas-0>  | Bezdarbnieki, darba meklētāji, bezdarba riskam pakļautās personas (nodarbinātie). |
| **Profesionālā apmācība, pārkvalifikācija un kvalifikācijas paaugstināšana** | **Mērķis –** atbilstoši darba tirgus pieprasījumam iesaistīt profesionālās izglītības un pilnveides programmu apguvē bezdarbniekus, kuru iepriekš iegūtā profesionālā kvalifikācija vai profesionālā pieredze nav pieprasīta darba tirgū, vai tā neatbilst attiecīgajai profesijai noteiktajām prasībām un tāpēc nav iespējams atrast piemērotu darbu. Mācību laikā bezdarbnieks saņem stipendiju 5 eiro dienā. Mācību/prakses laikā var papildus saņemt mobilitātes atbalstu transportam līdz 10 eiro dienā vai īrei līdz 200 eiro mēnesī, ja mācību/prakses vieta atrodas vismaz 15 km attālumā no deklarētās dzīves vietas. <https://www.nva.gov.lv/lv/kvalifikacijas-ieguve> | Reģistrētie bezdarbnieki, jo īpaši ar zemu un darba tirgus prasībām neatbilstošu prasmju un kvalifikācijas līmeni. |
| **Atbalsts profesionālās kompetences novērtēšanai** | **Mērķis** – sniegt iespēju bezdarbniekam apliecināt dzīves laikā iegūto profesionālo kompetenci un, nokārtojot profesionālās kvalifikācijas eksāmenu, iegūt valsts atzītu profesionālo kvalifikāciju apliecinošu dokumentu; paaugstināt bezdarbnieku konkurētspēju un veicināt integrāciju darba tirgū.Bezdarbnieka ārpus formālās izglītības sistēmas apgūtās profesionālās kompetences novērtēšana notiek, balstoties uz attiecīgā profesijas standarta noteikto prasību pārbaudi profesionālās kvalifikācijas eksāmenā.Bezdarbnieka profesionālo kompetenci novērtē akreditētas izglītības iestādes, vai akreditēti eksaminācijas centri.<https://www.nva.gov.lv/lv/atbalsts-profesionalas-kompetences-novertesanai>  | Reģistrētie bezdarbnieki |
| **Augstākās izglītības iestādes studiju moduļa vai studiju kursu apmācība** | **Mērķis** – nodrošināt bezdarbnieku un darba meklētāju kvalifikācijas un prasmju paaugstināšanu, veicinot to konkurētspēju darba tirgū.Dalībai augstākās izglītības iestādes studiju moduļa vai studiju kursu apguvei var pieteikties bezdarbnieki un darba meklētāji, kuru prasmes neatbilst mainīgajām darba tirgus prasībām vai šīs prasmes ir nepietiekamas un šī iemesla dēļ ir grūti atrast darbu.Mācību laikā bezdarbnieks saņem stipendiju 5 eiro dienā. Mācību/prakses laikā var papildus saņemt mobilitātes atbalstu transportam līdz 10 eiro dienā vai īrei līdz 200 eiro mēnesī, ja mācību/prakses vieta atrodas vismaz 15 km attālumā no deklarētās dzīves vietas. <https://www.nva.gov.lv/lv/augstakas-izglitibas-iestades-studiju-modula-vai-studiju-kursu-apmaciba>  | Reģistrētie bezdarbnieki, darba meklētāji |
| **Neformālās izglītības programmu un vadīšanas kategoriju apguve** | **Mērķis –** atbilstoši darba tirgus pieprasījumam iesaistīt bezdarbniekus neformālās izglītības kursos (valsts valoda, svešvalodas, datorprasmes, būvniecības nozares neformālā izglītība) un transportlīdzekļu un traktortehnikas vadīšanas kategoriju apguvē, lai sekmētu konkurētspēju darba tirgū. Bezdarbnieks un darba meklētājs viena gada laikā var iesaistīties ne vairāk kā trīs neformālās, transportlīdzekļu un traktortehnikas vadītāju izglītības programmu apguvē (valsts valodas apguvei dažādos valsts valodas prasmes līmeņos bezdarbnieks un darba meklētājs var iesaistīties ne vairāk kā trīs reizes gada laikā). Transportlīdzekļu un traktortehnikas vadītāju apmācības izglītības programmu apguvē bezdarbnieks un darba meklētājs var iesaistīties atkārtoti, ja bezdarbnieks vai darba meklētājs pēc iepriekšējās šo izglītības programmu apguves ir saņēmis transportlīdzekļa vai traktortehnikas vadītāja apliecību.Mācību laikā bezdarbnieks saņem stipendiju 5 eiro dienā. Mācību laikā var papildus saņemt mobilitātes atbalstu transportam līdz 10 eiro dienā vai īrei līdz 200 eiro mēnesī, ja mācību vieta atrodas vismaz 15 km attālumā no deklarētās dzīves vietas. <https://www.nva.gov.lv/lv/prasmju-apguve><https://www.nva.gov.lv/lv/transportlidzeklu-un-traktortehnikas-vaditaju-apmaciba-0>  | Reģistrētie bezdarbnieki, darba meklētāji. |
| **Praktiskā apmācība pie darba devēja** | **Mērķis** – piedāvāt iespēju darba devējam pašam sagatavot nepieciešamo speciālistu no bezdarbnieku vidus, organizējot praktisko apmācību uzņēmumā uz vietas (ietver profesijas apgūšanu, kas atbilst **otrā, trešā vai ceturtā** profesionālās kvalifikācijas līmeņa profesionālajai kompetencei, iesaistes ilgums līdz 3 mēnešiem). Klientu iesaistes nosacījumi: klients nav iesaistīts citos konkurētspējas paaugstināšanas pasākumos, apmācību pasākumos vai pasākumos, kuri paredz darba līguma slēgšanu;klientam nav parādsaistību pret NVA; klients nav ticis nodarbināts pie attiecīgā darba devēja vismaz 12 mēnešus pirms iesaistes Pasākumā; klients iepriekšējās dalības laikā nav apguvis tās pašas profesionālās kompetences, ko paredzēts apgūt šajā Pasākumā; klients atbilst darba devēja noteiktajām kvalifikācijas prasībām; klients atkārtoti iesaistās Pasākumā ne agrāk kā divus gadus pēc iepriekšējās dalības Pasākumā pabeigšanas, izņemot gadījumus, kad dalība Pasākumā ir pārtraukta no klienta neatkarīgu iemeslu dēļ un tā ir ilgusi mazāk par pusi no paredzētā dalības laika. NVA līdzfinansē algas dotāciju (praktiskajā apmācībā iesaistīto bezdarbnieku ikmēneša darba algai 60 % apmērā no valstī noteiktās minimālās mēneša darba algas proporcionāli nostrādātajām stundām mēnesī par trim apmācību mēnešiem), līdzfinansē darba vadītāju (10 eiro dienā), finansē veselības pārbaudes (līdz 50 eiro), darba aizsardzības individuālos aizsardzības līdzekļus (līdz 100 eiro), darba vietas pielāgojumus personām ar invaliditāti (līdz 1000 eiro), VSAOI par NVA algas dotācijas daļu, ja persona ar invaliditāti. NVA bezdarbniekiem ar invaliditāti nodrošina surdotulku, ergoterapeitu, atbalsta personas un citu speciālistu pakalpojumus.Bezdarbnieks var papildus saņemt mobilitātes atbalstu transportam līdz 10 eiro dienā vai īrei līdz 200 eiro mēnesī, ja mācību vieta atrodas vismaz 15 km attālumā no deklarētās dzīves vietas.<https://www.nva.gov.lv/lv/apmacibas-pie-darba-deveja> | Reģistrētie bezdarbnieki, īpaši ar zemu un darba tirgus prasībām neatbilstošu prasmju un kvalifikācijas līmeni. |
| **Nodarbinātības atbalsta pasākumi** |
| **Subsidētā nodarbinātība****(mērķa grupām)** | **Mērķis** – piedāvāt iespēju iesaistīties valsts līdzfinansētās darba vietās un nostiprināt profesionālās un praktiskās iemaņas turpmākai integrācijai darba tirgū. NVA līdzfinansē darba algas, līdzfinansē darba vadītāju, apmaksā darba vietu pielāgojumus personām ar invaliditāti, apmaksā veselības pārbaudes, finansē citu nepieciešamo speciālistu piesaisti u.c.NVA Pasākumā iesaista klientus, kuri bezdarbnieka statusā atrodas vismaz trīs mēnešus un ar NVA atbalstu vai patstāvīgi nav izdevies atrast darbu,un kuri atbilst vismaz vienam no šādiem kritērijiem: personas ar invaliditāti; personas vecumā virs 55 gadiem, kurām līdz vecuma pensijai ir atlikuši vairāk kā 2 gadi; personas, kuras bijušas bez darba vismaz 12 mēnešus; personas ar bēgļa vai alternatīvās personas statusu; personas, kurām līdz vecuma pensijai atlikuši ne vairāk kā divi gadi; personas vecumā līdz 29 gadiem (ieskaitot), kuras absolvējušas speciālo izglītības programmu; personas vecumā līdz 29 gadiem (ieskaitot), kuras ir atbrīvotas no brīvības atņemšanas iestādes vai ir probācijas klienti.Specifiski personām ar invaliditāti:- subsidētās darba vietas līdz 12 mēnešiem ar III invaliditātes grupu un līdz 18 mēnešiem ar I un II grupas invaliditāti, un bezdarbniekiem ar GRT visās invaliditātes grupās;- NVA algas dotācija līdz pusotrai minimālajai mēnešalgai;- NVA sedz darba devēja VSAOI daļu par NVA algas dotācijas daļu;- darba vadītājam 10 eiro dienā līdz 2 vai līdz 3 mēnešiem, ja bezdarbniekam ir noteikta I vai II invaliditātes grupa, bet, ja persona ar GRT, tad 10 eiro dienā līdz 6 mēnešiem;- izdevumu apmaksa par veselības pārbaužu veikšanu līdz 50 eiro;- darba vietas pielāgošana līdz 1000 eiro;Pasākuma īstenošanas laikā aģentūra bezdarbniekiem ar invaliditāti nodrošina surdotulku, ergoterapeitu, atbalsta personas un citu speciālistu pakalpojumus. Pirms bezdarbnieku ar invaliditāti iesaistīšanas pasākumā (pieņemšanas darbā) darba devēju piedāvātās darba vietas novērtē aģentūras izvēlēts ergoterapeits.Pasākumā vienlaikus iesaistīto bezdarbnieku skaits pie viena darba devēja nevar pārsniegt 50 % no darba devēja kopējā nodarbināto skaita un kopā ne vairāk kā 20 personas.Subsidētās nodarbinātības pirmo 4 mēnešu laikā bezdarbnieks var papildus saņemt mobilitātes atbalstu transportam līdz 10 eiro dienā vai īrei līdz 200 eiro mēnesī, ja darba vieta atrodas vismaz 15 km attālumā no deklarētās dzīves vietas.<https://www.nva.gov.lv/lv/subsidetas-darba-vietas-pasakumi-noteiktam-personu-grupam-bezdarbniekiem> | Nelabvēlīgākā situācijā esoši bezdarbnieki (piemēram, bezdarbnieki ar invaliditāti, ilgstošie bezdarbnieki, bezdarbnieki 55+). |
| **Darbam nepieciešamo iemaņu apguve** | **Mērķis** – nodrošināt biedrību un nodibinājumu statūtos minētās funkcijas un augstākās izglītības iestāžu akadēmiskās, pētnieciskās un administratīvās funkcijas, veicinot bezdarbnieku aktivitātes sabiedrības labā bez nolūka gūt peļņu.Pasākumā var piedalīties:- NVA reģistrētie bezdarbnieki vecumā no 18 līdz 29 gadiem (ieskaitot); bezdarbnieki ar invaliditāti bez vecuma ierobežojuma (iesaista biedrībās/nodibinājumos);- NVA reģistrētie bezdarbnieki vecumā no 18 līdz 29 gadiem (ieskaitot), kas uzņemti augstākās izglītības iestādes klātienes studiju programmā (iesaista augstākās izglītības iestādēs).Bezdarbniekus iesaista uz laiku līdz sešiem mēnešiem vai līdz 12 mēnešiem, ja bezdarbnieks ir ar invaliditāti. Bezdarbniekus pasākumā iesaista piecas dienas nedēļā no 20 līdz 40 stundām. Stipendijas apmērs ir 15 eiro dienā. Tiek veiktas VSAOI. Dotācija darba vadītājam ir 10 eiro par katru darba vadīšanas dienu līdz diviem mēnešiem vai līdz sešiem mēnešiem, ja bezdarbnieka invaliditātes funkcionālais veids ir garīga rakstura traucējumi. Apmaksā personām ar invaliditāti surdotulka, ergoterapeita un atbalsta personas pakalpojumu. Bezdarbnieki tiek apdrošināti pret nelaimes gadījumiem pasākuma īstenošanas laikā. NVA kompensē izmaksas līdz 50 eiro par veselības pārbaužu veikšanu.<https://www.nva.gov.lv/lv/darbs-nevalstiskaja-sektora-bezdarbniekiem> | Bezdarbnieki vecumā no 18 līdz 29 gadiem, bezdarbnieki ar invaliditāti. |
| **Algoti pagaidu sabiedriskie darbi** | **Mērķis** – sniegt pagaidu nodarbinātības iespējas ilgstošajiem bezdarbniekiem darba iemaņu iegūšanai un uzturēšanai, veicot sociāla labuma darbus. Algotajos pagaidu sabiedriskajos darbos iesaista bezdarbniekus, kuri vēlas iegūt vai uzturēt darba iemaņas, nesaņem bezdarbnieka pabalstu, kā arī atbilst vismaz vienai no šādām mērķgrupām: persona ar invaliditāti; persona, kurai līdz vecuma sasniegšanai, kas dod tiesības saņemt vecuma pensiju, atlikuši ne vairāk kā pieci gadi; persona bez darba bijusi vismaz 36 mēnešus; persona pēc soda izciešanas ieslodzījuma vietā vai probācijas klients; persona pieder pie etniskās minoritātes – romiem.Pasākuma dalībnieki piedalās sabiedriskajos darbos pašvaldību teritorijā (parasti mazkvalificētos un teritorijas sakopšanas darbos). Iesaiste pasākumā līdz 4 mēnešiem 24 mēnešu laikā. Ikmēneša atlīdzības apmērs ir 250 eiro. Par pasākumā iesaistīto bezdarbnieku tiek veiktas valsts sociālās apdrošināšanas obligātās iemaksas pensiju apdrošināšanai. Pasākuma īstenošanas laikā bezdarbniekiem tiek veikta iespējamo nelaimes gadījumu apdrošināšana.<https://www.nva.gov.lv/lv/algoti-pagaidu-sabiedriskie-darbi> | Bezdarbnieki, kuri nesaņem bezdarbnieka pabalstu un atrodas nealbvēlīgākā situācijā. |
| **Atbalsts komercdarbības vai pašnodarbinātības uzsākšanai** | **Mērķis** – sniegt konsultatīvu un finanšu atbalstu bezdarbniekiem, lai uzsāktu komercdarbību vai pašnodarbinātību un veiksmīgi darboties izvēlētajā jomā ne mazāk kā divus gadus.Apmaksātas konsultācijas biznesa plāna sagatavošanā, dotācija līdz 5000 eiro veiksmīgāko biznesa plānu izstrādātājiem, algas dotācija 750 eiro apmērā darbības pirmos 6 mēnešus. Papildu dotācija līdz 5000 eiro pēc pirmā saimnieciskās darbības gada turpmākai biznesa plāna īstenošanas attīstībai. Darba vietas pielāgošana līdz 1000 eiro, ja personai noteikta invaliditāte. <https://www.nva.gov.lv/lv/komercdarbibas-uzsaksana> | Reģistrētie bezdarbnieki. |
| **Skolēnu vasaras nodarbinātība** | **Mērķis** – veicināt skolēnu īslaicīgu nodarbinātību vasaras brīvlaikā valsts līdzfinansētās darba vietās, nodrošinot skolēniem iespēju iegūt prasmes, iemaņas un pieredzi.Pasākums tiek īstenots skolēnu vasaras brīvlaika mēnešos no 1. jūnija līdz 31. augustam. Skolēns pasākumā piedalās uz laiku līdz vienam vai diviem mēnešiem.Dotācija darba devējam 50 % apmērā no minimālās algas vai minimālās algas apmērā, ja iesaista izglītojamo ar invaliditāti. Dotācija darba vadītājam par 10 izglītojamo darba vadīšanu minimālās algas apmērā, attiecīgi par viena izglītojamā darba vadīšanu – viena desmitā daļa no minētās dotācijas. Ja darba vadītājs vada darbu vismaz vienam izglītojamam ar invaliditāti, dotāciju piešķir 60 % apmērā no minimālās algas apmēra, attiecīgi par katra nākamā izglītojamā darba vadīšanu – vienu desmito daļu no valstī noteiktās minimālās algas apmēra. NVA sedz izdevumus par obligātajām veselības pārbaudēm ne vairāk kā 50 eiro par vienu izglītojamo. NVA sedz izdevumus izglītojamo nelaimes gadījumu apdrošināšanai pasākuma īstenošanas laikā.<https://www.nva.gov.lv/lv/skolenu-vasaras-nodarbinatiba-skoleniem> | Skolēni vecumā no 15 līdz 20 gadiem (ieskaitot), kuri iegūst izglītību vispārējās, speciālās vai profesionālās izglītības iestādēs. |
| **Atbalsts reģionālajai mobilitātei** **(gan nodarbinātajam, gan darba devējam)** | **Mērķis** – sniegt atbalstu 4 mēnešus ceļa vai īres izdevumu kompensācijai tiem bezdarbniekiem, kas atraduši darbu attālāk no mājām (ja darba vieta atrodas vismaz 15 km attālumā no deklarētās dzīvesvietas).Atbalstu piešķir transporta izdevumu (līdz 10 eiro dienā) segšanai braucieniem no deklarētās dzīvesvietas uz darba vietu un atpakaļ un dzīvojamās telpas īres izdevumu (līdz 200 eiro) kompensācijai. Atlīdzību transporta izdevumu segšanai piešķir gadījumos, ja attālums no nodarbinātās personas deklarētās dzīvesvietas līdz darba vietai nepārsniedz 110 km. Darba attiecības jāuzsāk vismaz uz 6 mēnešiem. Darba alga ir vismaz valstī noteiktās minimālās mēneša darba algas apmērā, bet ne lielāka par divu valstī noteikto minimālo mēneša darba algu apmēru. <https://www.nva.gov.lv/lv/mobilitates-atbalsts-darba-attiecibu-uzsaksanai> | Reģistrētie bezdarbnieki, kas atraduši darbu attālāk no deklarētās dzīvesvietas. |
| **Atbalsts darba attiecību uzsākšanai bezdarbniekiem ar invaliditāti** | **Mērķis** – piedāvāt atbalstu darba devējam bezdarbnieku ar invaliditāti pieņemšanai darbā ārpus pilnās subsidētās nodarbinātības. Darba devējam, pieņemot darbā bezdarbnieku ar invaliditāti, pieejama apmaksāta ergoterapeita konsultācija un vienreizēja dotācija iekārtu un aprīkojuma iegādei, kā arī tehnisko palīglīdzekļu izgatavošanas un iegādes izmaksām līdz 1000 eiro vienas darba vietas pielāgošanai bezdarbniekiem ar invaliditāti. Tāpat NVA maksā dotāciju darba vadītāja atlīdzībai, kuru piešķir 10 eiro apmērā par katru darba vadīšanas dienu līdz diviem mēnešiem vai līdz trim mēnešiem, ja noteikta I vai II invaliditātes grupa, vai līdz sešiem mēnešiem, ja bezdarbnieka invaliditātes funkcionālais veids ir garīga rakstura traucējumi. Jāpiesakās ne vēlāk kā 1 mēnesi pēc darba attiecību uzsākšanas. <https://www.nva.gov.lv/lv/bezdarbnieku-ar-invaliditati-nodarbinatiba-uz-nenoteiktu-laiku> | Bezdarbnieki ar invaliditāti, kas uzsāk darba attiecības. |